《贺景高新居》
宋代·王炎

百楹夏屋势渠渠，气象岿然压里闾。
庭下紫荆方秀茂，阶前玉树亦扶疏。
门容驷马于公宅，客佩金鱼吏部庐。
莫使乌衣文彩减，诸郎勤读五车书。

作者简介：王炎（1137——1218）字晦叔，一字晦仲，号双溪，婺源（今属江西）人。一生著述甚富，有《读易笔记》、《尚书小传》、《礼记解》、《论 语解》、《孝圣解》、《老子解》、《春秋衍义》、《象数稽疑》、《禹贡辨》等，《全宋词》第 三册录其词五十二首。事迹见胡升《王大监传》（《新安文献志》卷六九）、 《宋史翼》卷二四，参《南宋馆阁续 录》卷八、九。